Tres alumnas del IES Vicent Andrés Estellés, ganadoras en el Concurso “De mayor quiero ser como…” sobre ciencia y mujer
2025-07-24

Així, el divendres 9 de febrer, Las Naves va acollir “Científicas y artistas”, un esdeveniment organitzat amb l’objectiu de donar visibilitat a les dones en els àmbits de la ciència i la tecnologia. A través de teatre, la dansa i els monòlegs, les investigadores de la Fundació FISABIO van presentar els resultats del seu treball i, de manera dinàmica i divertida, van remarcar la falta de visibilitat de la dona en la investigació científica, la minoria de la dona en l’ocupació de llocs de direcció, en el lideratge de recerques o en l’adopció de decisions en matèria científica, així com la falta de coneixement de referents femenins en la ciència i la tecnologia que afavorisquen el despertar de vocacions científiques i tecnològiques entre les xiquetes i adolescents.

El marc d’aquest esdeveniment va servir per a atorgar els premis del concurs de vídeos “De major vull ser com…, en el qual les alumnes de l’IES Vicent Andrés Estellés, per a la seua sorpresa, van resultar guanyadores. Concretament, el vídeo sobre Mileva Maric, presentat per l’alumna Berta Molina li va servir per a obtenir un accésit del concurs mentre que, per la seua banda, les alumnes Beatriz Ramírez Vicent i Victoria Torres Suay, amb el seu vídeo sobre Rosalind Franklin van guanyar el Primer Premi 2018 “De major vull ser com…”, en categoria Ciència i Innovació.